Phiyega: ‘Statistiek wys misdaad is onder beheer’Riah Phiyega. Foto: GCIS/SAPA “Ek sal jou sê hoekom ek so sê. Wanneer jy na enige navorsingsinstituut gaan om onderwys, gesondheid, of veiligheid en sekuriteit te meet, moet daar oor ŉ tydperk daarna gekyk word,” het Phiyega aan City Press gesê. “Dit is ŉ komplekse en ingewikkelde portefeulje. Jy kan nooit sê jy het antwoorde vir alles nie maar wat oor is, is wat ons moet doen.” Phiyega sê sy het planne om polisiëring te verbeter. Dit sluit onder meer veranderinge aan skofstelsels en die verbetering van polisieopleiding in. Phiyega het intussen bewerings dat twee van haar familielede in die Suid-Afrikaanse Polisiediens (SAPD) spesiale behandeling ontvang het, as laster afgemaak. Phiyega het toegegee dat sy twee familielede het wat vir die SAPD werk – brig. Tumi Shai, haar niggie, en brig. Phuti Setati, haar swaer. “Hulle werk al jare vir die SAPD. Hulle rapporteer nie aan my nie en het hul eie base. Dit is laster en moddergooiery en mense gooi soveel modder as moontlik in die hoop dat dit eendag gaan klou.”